Rugăciune către Preasfânta Născătoare de Dumnezeu a Sfântului 
Dimitrie, mitropolitul Rostovului 

Icoana Maicii Domnului de la Jiroviţ 


Sfântul Dimitrie, mitropolitul Rostovului, Rusia făcătorul de minuni (1629-1709) 
(28 octombrie şi 21 septembrie): 


https://www.academia.edu/44492697/St% C3% A2ntul_Dimitrie_mitropolitul_Rostovului 
Rusia _f% C4% 83c % C4% 83torul_ de minuni 1629 1709 28 octombrie %C5%9Fi 21 se 
ptembrie 


https://archive.org/details/sfantul-dimitrie-mitropolitul-rostovului 


https://www.slideshare.net/steaemy1/sf-dimitrie-mitr-rostovului 

Materiale despre Sfântul Dimitrie, mitropolitul Rostovului: 


https://findependent.academia.edu/emystea/Sf-ier-Dimitrie-al-Rostovului 


https://archive.org/details/Qsteaemy?query=Sf% C3% A2ntul+Dimitrie %92C+mitropolitul+ 
Rostovului 


https://www.slideshare.net/steaemy 1/search_my_uploads?type=&new=& 

Preasfântă de Dumnezeu Născătoare Fecioară acoperă-mă şi mă păzeşte pe mine, 
robul tău, de toată răutatea sufletului şi a trupului, şi de tot vrăjmaşul cel văzut şi 
nevăzut. 


Bucură-te, ceea ce eşti cu dar dăruită Marie, Domnul este cu tine. Binecuvântată 
eşti între femei şi binecuvântat este rodul pântecelui tău, că ai născut pe Mântui- 
torul sufletelor noastre. 


Bucură-te şi te veseleşte Născătoare de Dumnezeu Fecioară şi te roagă pentru robul 
tău. 


Doamnă şi Stăpână a îngerilor şi Maică a creştinilor ajută-mi mie, robului tău. O, 
Marie cu totul fără de prihană, bucură-te, Mireasă nenuntită. Bucură-te, bucuria 
celor necăjiţi şi mângâierea celor scârbiţi. Bucură-te, hrana celor flămânzi şi lima- 
nul celor înviforaţi. Bucură-te, cea mai sfântă decât sfinții şi decât toată zidirea cea 
mai cinstită. Bucură-te, sfinţenia Tatălui, lăcaşul Fiului şi umbrirea Duhului Sfânt. 
Bucură-te, palatal cel vesel al lui Hristos, Dumnezeul nostru, Împăratul tuturor. 
Bucură-te, Maica sărmanilor şi toiagul orbilor. Bucură-te, lauda creştinilor şi aju- 
tătoarea cea gata a celor ce te cheamă pe tine. 


Preasfântă Stăpâna mea, păzeşte-mă sub acoperământul tău, că în prea curatele tale 
mâini îmi pun duhul meu. Fii ajutătoare şi acoperământ sufletului meu în ziua cea 
înfricoşată a Judecăţii şi roagă-te pentru mine, nevrednicul, ca să intru curat şi lă- 
murit în Rai. 


Să nu mă lepezi, Doamna mea, pe mine, robul tău. Ci ajută-mi mie şi dă-mi ceea ce 
este de folos cererii. Izbăveşte-mă pe mine de toată primejdia, bântuiala, nevoia şi 
neputinţa şi îmi dăruieşte mie mai înainte de sfârşit pocăință. Ca mântuindu-mă, cu 
mijlocirea şi cu ajutorul tău, în viaţa aceasta de acum, de tot vrăjmaşul văzut şi ne- 


văzut, umblând cu plăcere de Dumnezeu în voile iubitului tău Fiu şi Dumnezeului 
nostru, iar în ziua cea înfricoşată a Judecăţii de veşnica şi înfricoşata muncă, să mă 
închin, să mulţumesc şi să slăvesc întru tot sfânt numele tău, în vecii vecilor. 

Amin. 


